Som anlægsgartner var det en fryd at bo i Victoria rd. Værten har stor interesse for og arbejder med havedesign og design generelt, så hjemmet er meget imødekommende og æstetisk. Rent praktisk fungerer køkken og hus fint, med mulighed for at sidde udenfor i den skønneste lille have med palmer og middelhavsstemning. Jeg blev mødt med hjemmebagt tærte og frisk frugt og et lyst og hyggeligt værelse med bad på samme etage og køkken med adgang til haven på stueplan. Transportmæssigt, så kan man tage "The Tube", the Bakerloo line fra Queens Park st., der ligger meget tæt på, der bringer direkte ind til Piccadilly Circus. Når man ankommer til Queens Park st. bliver man mødt af små skønne forretninger med mange fristelser på vej til Victoria rd.! Fordi jeg godt kan lide både det pulserende liv i London, men også har brug for at hvile ørerne, så har det været rart at kunne finde hvilepulsen hér.